## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 54. schôdza

 Č.: KNR-UPV-1310/2024-8

134

**U z n e s e n i e**

**Ústavnoprávneho výboru Národnej rady Slovenskej republiky**

**z 5. septembra 2024**

k vládnemu návrhu **zákona o dani zo sladených nealkoholických nápojov** a o zmene a  doplnení niektorých zákonov (tlač 314)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona o dani zo sladených nealkoholických nápojov a  o  zmene a doplnení niektorých zákonov (tlač 314);

 **B. o d p o r ú č a**

Národnej rade Slovenskej republiky

 vládny návrh zákona o dani zo sladených nealkoholických nápojov a o zmene a  doplnení niektorých zákonov (tlač 314) **schváliť** so zmenami a doplnkami uvedenými v  prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Miroslav Čellár

 predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 134**

**z 5. septembra 2024**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o dani zo sladených nealkoholických nápojov a o zmene a  doplnení niektorých zákonov (tlač 314)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I, § 6 ods. 2 sa slová „platiteľ prijal“ nahrádzajú slovami „platiteľ dane prijal“ a v § 14 ods. 2 sa slová „platiteľ použil“ nahrádzajú slovami „platiteľ dane použil“.

Pozmeňujúci návrh terminologicky precizuje navrhované znenie vzhľadom na skutočnosť, že pojem „platiteľ dane“ [čl. I, § 2, písm. k)] nemá zavedenú legislatívnu skratku.

1. V čl. I, § 13 ods. 11 sa slová „dňom právoplatnosti“ nahrádzajú slovami „dňom nadobudnutia právoplatnosti“.

Pozmeňujúci návrh pojmovo konkretizuje citované ustanovenie doplnením relevantnej právnej skutočnosti tak, ako je to napr. v čl. I, § 13 ods. 9 návrhu zákona.